અમદાવાદની IKDRC-ITSમાં બંને પ્રકારના લીવર ટ્રાન્સપ્લાન્ટ થાય છે. લીવર ટ્રાન્સપ્લાન્ટ સાથે ખાસ પ્રકારના ઈમ્યુનોગ્લોબ્યુલીન આપવામાં આવે છે. જેની કિંમત લગભગ ૭થી ૮ લાખ રૂપિયા હોય છે. લીવર ટ્રાન્સપ્લાન્ટનો ખર્ચ લગભગ ૧૩ લાખ રૂપિયા જેટલો થાય છે. આમ, લીવર ટ્રાન્સપ્લાન્ટ માટેનો કુલ ખર્ચ આશરે ૨૦થી ૨૧ લાખ જેટલો થાય છે. સફળતાપૂર્વક ટ્રાન્સપ્લાન્ટ કરાવ્યા બાદ દર્દીએ જીવનપર્યત હિપેટાઈટિસ બી ફરીથી ન થાય તેની કાળજી લેવી પડે છે. આ ઉપરાંત નવું મુકેલું લીવર બરાબર ચાલે (રિજેક્શન ન આવે) તે માટે દવાઓ લેવી પડે છે. જેનો આશરે માસિક ખર્ચ ૬ હજાર રૂપિયા જેટલો થઈ શકે છે. આમ, આ રોગની સારવાર અત્યંત ખર્ચાળ છે.